ddrg/super_eurlex huggingface dataset:
BESLUTNING(1)

om menneskerettigheder

Den Blandede Parlamentariske Forsamling AVS-EU,

- forsamlet i Libreville (Gabon) den 19.-22. marts 2001,

- der henviser til verdenserklæringen om menneskerettigheder vedtaget af FN's Generalforsamling i 1948,

- der henviser til resultaterne af FN-konferencen om menneskerettigheder, der blev afholdt i 1993, og især til den formelle bekræftelse af, at kvinders rettigheder skal anerkendes som et væsentligt element i menneskerettighederne,

- der henviser til konklusionerne fra FN-konventionen om kvinder og udvikling, der blev afholdt i Beijing i 1994,

A. der henviser til, at omskæring af kvinder er en form for skamfering, der næsten udelukkende udføres på kvinder tilhørende visse afrikanske etniske grupper,

B. der henviser til, at dette er en krænkelse af retten til fysisk integritet,

1. opfordrer myndighederne i de AVS-stater, hvor der foretages omskæring af kvinder, til at træffe de nødvendige foranstaltninger til at stoppe denne praksis og i den forbindelse gennemføre alle relevante lovgivningsmæssige, administrative og juridiske foranstaltninger og desuden lancere kampagner til fremme af kulturel forståelse samt oplysningskampagner;

2. pålægger sine formænd at sende denne beslutning til AVS-EU-Ministerrådet og Kommissionen.

(1) Vedtaget af Den Blandede Parlamentariske Forsamling AVS-EU den 22. marts 2001 i Libreville (Gabon).
22003P0926(01)

Den Blandede Parlamentariske Forsamling for Partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater - Protokoller



EU-Tidende nr. 231 af 26/09/2003 s. 0001 - 0019
26.

opfordrer EU til at opstarte og videreudvikle udvekslingsprogrammer og erhvervsuddannelsesprogrammer for studerende og undervisere ved at forøge synergien mellem universiteter, institutioner for erhvervsuddannelser, ungdomsorganisationer og virksomheder; understreger vigtigheden af at tilpasse færdigheder efter arbejdsmarkedets behov, hvorved overgangen til en intelligent, bæredygtig og inklusiv økonomi muliggøres; understreger nødvendigheden af at øge unges evne til at finde job inden for deres interessefelt samt højne deres bevidsthed om menneskerettigheder, ligestillingspolitik og beskyttelse af børn og mennesker med handicap;
3.

opfordrer de østlige partnerskabslande til at etablere deres egne sektorspecifikke prioriteter og definere centrale spørgsmål i forbindelse hermed; opfordrer dem til at give udtryk for de særlige vanskeligheder, de møder i processen for den lovgivningsmæssige tilnærmelse, og til sammen med EU at udarbejde strategier for at imødekomme disse vanskeligheder; opfordrer dem samtidig indtrængende til at tage hensyn til EU's henstillinger vedrørende de specifikke bestræbelser, de bør gøre for at håndtere store udfordringer i deres individuelle processer for lovgivningsmæssig konvergens på det økonomiske område;
26.

bifalder aktiviteterne under borgmesterpagten, der samler 48 undertegnende byer i de østeuropæiske partnerlande, som har forpligtet sig til at gennemføre bæredygtige energipolitikker med henblik på at opfylde eller overgå EU's mål om at nedbringe kuldioxidemissionerne med 20 % senest i 2020 gennem øget energieffektivitet og udvikling af vedvarende energi; fremhæver den afgørende rolle, lokale myndigheder spiller som producenter af og reguleringsmyndigheder for energi med hensyn til at fremme markedsændringer inden for byplanlægning og mobilitet, bygningers energieffektivitet og fremme af decentraliserede og vedvarende energikilder; anbefaler at intensivere aktiviteterne under og EU's støtte til borgmesterpagten som en platform for udveksling og et redskab til flerniveaustyring under det østlige partnerskab;
L.

der henviser til, at EU aktivt søger at få løst uløste konflikter i den østeuropæiske region ved at være medformand for »Genèveforhandlingerne«, der sigter mod fred og sikkerhed i Georgien, og deltager som observatør i »5 + 2-forhandlingerne« vedrørende konflikten i Transdnestrien, og at Frankrig er et af de tre lande, der er formænd for OSCE's Minskgruppe om konflikten i Nagorno Karabakh; der henviser til, at EU i den fælles erklæring af 25. maj 2011»En ny tilgang til nabolande i forandring« gav udtryk for sin ambition om at øge sit engagement i at få løst uløste konflikter, navnlig ved at optrappe sin støtte til de allerede eksisterende forhandlingsrammer; der henviser til, at den europæiske demokratifond blev oprettet sidste år med det formål at yde hurtig og fleksibel støtte til dem, der arbejder for demokratiske ændringer;
4.

støtter den internationale kamp for at forhindre folkedrab, for at sørge for, at folkeslag, der har været udsat for folkedrab, får genetableret deres rettigheder, samt for at skabe historisk retfærdighed;
5.

fordømmer Ruslands direkte og indirekte militærangreb i det østlige Ukraine og den ulovlige annektering af Krim som reaktion på Ukraines selvstændige valg om at bevæge sig fremad i sit europæiske perspektiv; opfordrer Den Russiske Føderation til at respektere Ukraines internationalt anerkendte suverænitet, til at trække sine styrker tilbage, til at indstille sin støtte til de separatistiske styrker i det østlige Ukraine og til at overholde de mange internationale, multilaterale og bilaterale traktater, herunder FN-pagten, Helsingforsslutakten og Budapestmemorandummet fra 1994, som opfordrer til, at der findes en diplomatisk løsning på alle kriser, og at alle former for væbnet angreb eller intervention i andre stater undgås; opfordrer Rusland til at standse informationskrigen, som tilsigter at tilskynde til etnisk had mellem russiske og ukrainske statsborgere; kræver fuldt samarbejde fra alle parters side med hensyn til efterforskningen af nedskydningen af MH17 og understreger, at de ansvarlige skal bringes for en domstol; fordømmer endvidere de handelsmæssige restriktioner, som Rusland har indført over for EU og en række partnerlande; støtter EU's restriktive foranstaltninger over for Rusland og insisterer på, at disse bør opretholdes, så længe Rusland ikke overholder Minskaftalerne eller indtager en konstruktiv holdning til at finde en fredelig løsning på konflikten i det østlige Ukraine; fordømmer de ulovlige, ikkekonstitutionelle og illegitime valg, som er blevet afholdt i de separatistkontrollerede områder Donetsk og Luhansk, og som er anerkendt af Rusland, hvilket udgør en trussel mod Ukraines enhed og en hindring for fredsprocessen; opfordrer indtrængende de russiske myndigheder til øjeblikkeligt at løslade Nadia Savtjenko, som blev bortført og tilbageholdt ulovligt i Rusland;
1.

understreger, at transport er afgørende for fremgangen i Europa, idet den giver mulighed for, at varer kan distribueres effektivt, og at borgerne kan rejse frit; minder om, at EU er en vigtig politisk og økonomisk partner for landene i Det Østlige Partnerskab, og at styrket samarbejde inden for transportsektoren kan bidrage betydeligt til, at disse lande kan komme til at stå stærkere økonomisk set og blive mere politisk stabile; påpeger, at borgere og virksomheder i EU og i naboregionerne er de direkte modtagere af det forbedrede transportsamarbejde, som sigter mod at reducere den tid og de ressourcer, der anvendes på transport af varer, tjenesteydelser og passagerer, og at tættere markedsintegration desuden kan bidrage til at give virksomheder nye markedsmuligheder både i EU og dets naboregioner;
31.

anerkender værdien af partnerskabet med Østeuropa inden for energieffektivitet og miljø (E5P) som en multidonorfond drevet af Den Europæiske Bank for Genopbygning og Udvikling, hvis formål er at fremme investeringer i energieffektivitet og reduktion af kuldioxidemissioner i de østeuropæiske partnerlande; glæder sig over den beslutning, som Armenien, Geogien og Moldova traf om at tilslutte sig E5P-fondens aktiviteter, både som bidragere og modtagere, i oktober 2013, idet de konstaterede, at E5P-fonden har fungeret fint i Ukraine siden 2009; opfordrer Aserbajdsjan og Hviderusland til også at blive medlemmer af E5P og til at tilslutte sig dettes donorsamfund og dermed gøre det muligt at intensivere deres indsats for at forbedre energieffektiviteten;
4.

er af den faste overbevisning, at de rettigheder, som medlemmer af nationale mindretal har, skal sikres, således at der kan skabes passende betingelser for deres udvikling, og at sådanne rettigheder bør være sammenlignelige med de rettigheder, som nydes af flertalsbefolkningen i EU's medlemsstater og østpartnerskabslandene; noterer sig, at da nationale mindretal ikke kan have status som juridisk person, kan de ikke være retssubjekter og kan derfor ikke indgå kontrakter eller konventioner; understreger dog, at de bør nyde kollektiv beskyttelse, og at medlemmerne af disse mindretal bør have mulighed for at agere enten som individuelle retssubjekter eller inden for rammerne af forskellige enheder med status som juridisk person for at forsvare deres nationale mindretals identitet og kulturelle rettigheder; understreger, at disse rettigheder hverken er territoriale eller er knyttet til et område, og at anerkendelsen og beskyttelsen af dem bør være juridisk reguleret både nationalt af hver berørt stat og på transnationalt (internationalt) niveau (henstilling 1735/2006 fra Europarådets parlamentariske forsamling om begrebet »nation«);
10.

noterer sig det ukrainske forslag af 19. februar 2015, hvori Rådet for Den Europæiske Union opfordres til at overveje muligheden af at iværksætte en mission i Ukraine under EU's fælles sikkerheds- og forsvarspolitik (FSFP) som et effektivt redskab til at sikre behørig og fuldstændig implementering af Minskaftalerne med sigte på at sikre Ukraines territoriale integritet, suverænitet og uafhængighed og ukrænkeligheden af dets grænser;
10.

glæder sig over og opmuntrer til den igangværende udvidelse af Kommissionens finansielle engagement på området for humanitær bistand og udviklingsbistand, logistik og forskning med henblik på at imødegå krisen, et engagement, der beløber sig til over 550 mio. euro; understreger behovet for at udvide disse investeringer til at omfatte projekter i nabolandene til de lande, der allerede er ramt af virussen, for at forhindre, at den spredes til andre vestafrikanske lande, hvor et udbrud ville få dramatiske konsekvenser; opfordrer EU til at oprette kontrolsystemer for at sikre, at det budget, der afsættes til bekæmpelse af epidemien, anvendes hensigtsmæssigt og effektivt;
8.

understreger, at en sådan udvikling kræver en fælles politisk vilje i de østlige partnerlande; opfordrer derfor de østlige partnerlande til at reflektere over deres respektive forbindelser med hinanden med henblik på at fremme yderligere samarbejde, og opfordrer EU til at yde ekspertise og bistand for at hjælpe sine partnere med at udforske nye muligheder for fælles økonomisk udvikling; mener, at øget konvergens og samarbejde, især om sundheds- og plantesundhedsforanstaltninger, tekniske forskrifter og overensstemmelsesvurderinger, gensidig administrativ bistand i toldspørgsmål, digital markedsharmonisering, udbud, transport, visa og uddannelsesmæssig udveksling, har et stort potentiale til at skabe øget velfærd til gavn for befolkningen i alle partnerlande og i høj grad vil kunne fremme erhvervsklimaet samt de økonomiske aktørers evne til at deltage i værdikæder i hele regionen;
31.

opfordrer Kommissionen og EU-Udenrigstjenesten til sammen med regeringerne i Det Østlige Partnerskab at undersøge muligheden for at skabe en ny ramme for den europæiske naboskabspolitik med henblik på at udvide det europæiske erhvervspas til også at omfatte disse partnere; håber, at et sådant værktøj vil føre til fornyet og mere dynamisk erhvervsmæssig mobilitet i Europa og dets nabolande og bidrage til at udfylde kapacitetsmangler inden for forskellige erhverv over hele linjen, med gensidigt gavnlige virkninger for begge parter;
1.

fordømmer Den Russiske Føderation for at have bortført og ulovligt overført Nadja Savtjenko fra ukrainsk territorium til Rusland og for at have holdt hende varetægtsfængslet i næsten to år;
13.

bemærker, at partnerlandene er nødt til at overveje forskellige udenrigspolitiske muligheder, når de udvikler handelsmæssige forbindelser med EU og deres andre nabolande; understreger, at DCFTA'erne mellem EU på den ene side og Georgien, Moldova og Ukraine på den anden side, har til formål i væsentlig grad at uddybe forbindelserne og udvikle handel og udenlandske investeringer mellem signatarstaterne; understreger, at DCFTA'er og uddybning af de handelsmæssige forbindelser med andre partnere ikke udelukker hinanden; mener, at DCFTA ikke er den eneste mulighed i EU's handelspolitik over for dets østeuropæiske partnere; opfordrer EU til i samarbejde med partnerlandene at tilbyde alternative handelsforanstaltninger, som er skræddersyet til deres respektive behov og begrænsninger; tager stærkt afstand fra de gengældelsesforanstaltninger på handelsområdet, som Rusland indførte over for Ukraine, efter at DCFTA'en trådte i kraft; opfordrer Kommissionen til at sørge for midlertidige modforanstaltninger med henblik på at minimere den negative virkning af de russiske handelssanktioner mod Ukraine;
28.

understreger, at EU bør bruge mere energi på at støtte partnerne i overensstemmelse med deres strategier, programmer eller handlingsplaner for at forbedre kvindernes situation og stille sin ekspertise til rådighed for at tilpasse arbejdsmarkedslovgivningen for så vidt angår ligestilling og forbedring af kvindernes deltagelse på arbejdsmarkedet og i beslutningstagningen; fastholder desuden, at der er et presserende behov for mainstreaming af kønsaspektet som en strategi til at opnå ligestilling mellem mænd og kvinder og for positive foranstaltninger i de nationale handlingsplaner under den europæiske naboskabspolitik;
H.

der henviser til, at Ruslands aggression over for Ukraine og dets ulovlige annektering af Krim har alvorlige konsekvenser for sikkerheden i Europa som helhed; der henviser til, at hundredvis af ukrainske statsborgere i de midlertidigt besatte områder er blevet ulovligt tilbageholdt, arresteret, dømt og fængslet af de russiske myndigheder og deres stedfortrædere, og at dette tal er stigende; der henviser til, at Ukraine har næsten 1,8 millioner internt fordrevne og 5 millioner mennesker, der er berørt af konflikten;
21.

glæder sig i denne forbindelse over, at associeringsaftalerne, inklusive DCFTA'erne, mellem EU og hhv. Georgien, Moldova og Ukraine forpligter EU og landene i Det Østlige Partnerskab til at forbedre de mellemfolkelige kontakter, bl.a. gennem samarbejde og udveksling på områderne videnskab og teknologi, erhverv, unge, uddannelse og kultur; gentager, at samarbejde er afgørende for enhver indsats for at genoprette væksten og støtte iværksætteri, investeringer og jobskabelse i regionen; opfordrer indtrængende medlemsstaterne og landene i Det Østlige Partnerskab til at undersøge mulighederne for at skabe blandet beskæftigelse og stipendieprogrammer for unge i perspektivrige økonomiske sektorer i regionen;
6.

fordømmer kraftigt den fremherskende praksis med at overføre fanger til fjerntliggende regioner i Rusland, da dette i alvorlig grad hæmmer fangernes kommunikationsmuligheder med deres familiemedlemmer og menneskerettighedsorganisationers muligheder for at holde øje med deres trivsel; opfordrer Tjenesten for EU's Optræden Udadtil og EU's delegation i Rusland til nøje at følge de igangværende retssager og til at være opmærksomme på behandlingen af fangerne; udtrykker særlig bekymring over beretninger om at der anvendes psykiatriske behandlinger som straf; forventer, at EU-delegationen, EU-Udenrigstjenesten og medlemsstaternes ambassader nøje følger disse sager og søger adgang til de personer, der tilbageholdes, før, under og efter deres retssager;
13.

opfordrer AVS-staterne, EU og det internationale samfund til at intensivere indsatsen for at gennemføre anbefalingerne i programmet for verdensomspændende indsats til beskyttelse af havmiljøet for at opretholde potentialet i den blå økonomi for derved gradvist at reducere truslerne mod levevilkårene i de kystnære AVS-stater, særligt de »små østater«, som er meget afhængige af denne sektor for at sikre deres overlevelse, og for at støtte disse landes nationale socioøkonomiske udviklingsplaner for bæredygtighed;
3.

understreger, at AU, som støttes af EU og dens medlemsstater, skal spille en aktiv rolle i mæglingsforsøget på at finde en politisk løsning for varig fred i Sydsudan, herunder ved at afsætte flere ressourcer til AU's udsending til Sydsudan; opfordrer indtrængende EU og dens medlemsstater til at øge den ikkemilitære humanitære bistand og til, at hovedprioriteten skal være at imødekomme FN's opfordring til finansiering og stoppe fødevareusikkerheden i overensstemmelse med FN's foranstaltninger og målene for bæredygtig udvikling (SDG'er);
21.

opfordrer til, at ikkestatslige aktører, herunder civilsamfundsorganisationer og den lokale og regionale private sektor, tildeles en mere aktiv rolle ved beslutningstagning i AVS-EU; insisterer på, at den nye JPA-struktur omfatter formel deltagelse af civilsamfundsorganisationer på regionalt plan og AVS-EU-plan; understreger, at disse aktører bør inddrages i alle AVS-EU-beslutninger og -aktiviteter i overensstemmelse med en multiinteressentstrategi; minder i denne sammenhæng om behovet for at sikre, at principperne om gennemsigtighed og demokrati respekteres inden for de berørte organisationer; opfordrer til, at JPA inkluderer regelmæssige, specifikke arrangementer med fokus på kvinder og unge;
12.

opfordrer EU- og AVS-landene til at styrke samarbejdet for at tackle terroristers brug af IKT; især for at bekæmpe propaganda og rekruttering på de sociale medier; opfordrer regeringer til at involvere sig i den private sektor; roser det industristyrede Global Internet Forum to Counter Terrorism (globalt internetforum til bekæmpelse af terrorisme); opfordrer Kommissionen til at opdatere strategien for cybersikkerhed fra 2013 og til at revidere den nuværende lovgivning om cyberkriminalitet;
3.

bemærker, at for at kunne drage fordel af mulighederne for udvikling af landbruget med PPPSI'er bør AVS-landene: a) gøre sig fortrolige med de internationale og nationale reguleringsrammer for PPPSI'er; b) løse en række strukturelle udfordringer, der står i vejen for lovlig og effektive fremme af disse produkter; c) identificere de risici, der er forbundet med PPPSI'er, for at forebygge og administrere virkningen af og i sidste ende udrydde den ulovlige handel med PPPSI'er i deres respektive økonomier; d) forbyde forgasning og fastlægge strenge regler for at beskytte vand og biodiversitet; e) fastlægge strenge regler for at beskytte sundheden for arbejdstagere, der er udsat for PPPSI'er — med særlig opmærksomhed på kvinder — og for at tilbyde uddannelse af medicinsk personale omkring indvirkningen af PPPSI'er på sundheden;
19.

understreger, at forskning og innovation via den private sektor, og navnlig via SMV'er, er afgørende for at støtte ren energi, energieffektivitet, energibæredygtighed samt for at fremme og støtte jobskabelse, vækst og investering i EU og landene i Det Østlige Partnerskab; understreger, at det er nødvendigt, at SMV'ernes finansiering tilpasses til deres behov; mener, at det for at sikre en gnidningsfri overgang til en bæredygtig kulstoffattig økonomi er nødvendigt at sikre, at arbejdsmarkederne i tilstrækkelig grad kan imødekomme den nye efterspørgsel efter innovative rene energisystemer, samtidig med at der tages hensyn til behovet for en rimelig og fair overgang;
8.

opfordrer EU's medlemsstater og de østlige partnerskabslande til at øge offentlighedens bevidsthed om det presserende behov for handling og til at styrke indsatsen for at imødegå sort arbejde, herunder gennem offentlige oplysningskampagner i samarbejde med arbejdsmarkedets parter; opfordrer Kommissionen til at støtte medlemsstaternes og de østlige partnerskabslandes indsats for at sikre en effektiv formidling af oplysninger om konsekvenserne af sort arbejde for arbejdstagere, virksomheder og samfund og om arbejdstageres rettigheder som følge af de internationale arbejdsretlige standarder, der er fastlagt i ILO-konventionerne, herunder klage- og appelprocedurer; understreger behovet for at øge offentlighedens bevidsthed om, at personer, der udfører sort arbejde, risikerer grov udnyttelse, samt behovet for at fremme et klima med nultolerance over for udnyttelsen af sådanne arbejdstagere, herunder når den foregår i private husstande;
B.

der henviser til, at undertegnelsen af den omfattende og udvidede partnerskabsaftale mellem EU og Armenien i tilknytning til topmødet i Det Østlige Partnerskab i Bruxelles den 24. november 2017 satte Den Europæiske Union og Armenien i stand til at arbejde tættere sammen for at tackle de eksisterende udfordringer;
10.

gentager, at suverænitet, uafhængighed og fredelig bilæggelse af tvister er hovedprincipperne i den europæiske sikkerhedsorden; understreger, at løsningen af konflikter i Østeuropa er afgørende for at øge sikkerheden og stabiliteten på hele kontinentet; mener, at disse konflikter stadig er en alvorlig trussel for partnernes uafhængighed og suverænitet og for sikkerheden i og uden for regionen, og at de er en potentiel kilde til ustabilitet for hele Europa; giver fortsat sin fulde støtte til princippet om partnernes territoriale integritet inden for deres internationalt anerkendte grænser; fastholder, at principperne, der er nedfældet i FN's charter, Helsingforsslutakten af 1975 og OSCE's Parischarter af 1990, udgør grundstenene for et fredeligt europæisk kontinent;
29.

understreger, at denne indsats skal gennemføres på grundlag af fuld respekt for menneskerettighederne og ytringsfriheden; henstiller derfor til, at fokus rettes mod at forbedre mediernes modstandsdygtighed over for propaganda og pres udefra og mod at udvikle instrumenter til at finde frem til manipulerende kommunikationsindhold; er af den opfattelse, at den bedste måde at imødegå propaganda på er ved at fremme faktabaseret information af høj kvalitet;
D.

der henviser til, at et stort antal fredelige civile bliver dræbt af dræberrobotter, især i konfliktområder; der henviser til, at det af artikel 51, stk. 2, i tillægsprotokol I til Genèvekonventionerne fremgår, at voldshandlinger eller trusler om vold med det primære formål at sprede skræk i civilbefolkningen er forbudt;
17.

glæder sig over de østeuropæiske partneres indsats for at diversificere deres energikilder, for eksempel Moldovas vellykkede gennemførelse af det EU-finansierede »Energi- og biomasseprojekt«, som har medvirket til at øge produktionen af vedvarende energiressourcer og diversificeringen af energiforsyningen i landet; glæder sig over Georgiens og Ukraines bestræbelser på at øge energieffektivitetsforanstaltninger i boligsektoren og Armeniens bestræbelser på at udvikle alternative energikilder; roser Aserbajdsjan for dets bestræbelser på at vedtage ny lovgivning og udskifte gamle teknologier og anlæg med moderne for at opfylde målene i Parisaftalen fra 2015 om klimaforandringer og andre internationale standarder; understreger, at de konfliktramte områder i de østeuropæiske partnerlande bør være passende dækket af internationale statslige og ikke-statslige miljøprojekter til trods for den politiske situation for at sikre den endelige beskyttelse af befolkningens miljømæssige behov; understreger, at en særlig politik under Det Østlige Partnerskab bør være inkluderende i denne henseende;
7.

vurderer, at udfordringerne for omfanget og effektiviteten af den parlamentariske kontrol forekommer i lande med stærke præsidentsystemer, hvilket kan iagttages i Aserbajdsjan og Hviderusland, hvor præsidenterne har meget stærke beføjelser over for parlamentet og regeringen; glæder sig over, at situationen i Armenien og Georgien har udviklet sig i positiv retning i de senere år gennem flere på hinanden følgende forfatningsreformer, der bevæger sig i retning af rent parlamentariske politiske systemer, efterfulgt af fredelige regeringsændringer gennem ikkevoldelige aktioner, såsom fløjlsrevolutionen i Armeniens tilfælde og ved valg for Georgiens vedkommende; understreger dog stadig over for alle seks østpartnerskabslande, at det er nødvendigt at gennemføre yderligere reformer for at styrke den parlamentariske kontrol;